stanford-oval/wikipedia huggingface dataset:
Rotimi Peters

| Rotimi Peters> Henkilötiedot |
| --- | --- |
Syntynyt: 18. joulukuuta 1955 (ikä 68) Nigeria
Yleisurheilija
Pituus:  189 cm
Paino:  62 kg
Laji:  pikajuoksu
Ennätykset:  400 metrin juoksu: 45,6 (1982)
| Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Mitalit> Maa:   Nigeria.Miesten yleisurheilu. Olympialaiset  | Maa:   Nigeria> Miesten yleisurheilu. |
| --- | --- | --- | --- |
|  Pronssia | Los Angeles 1984 | 4 x 400 metrin viesti |  |
Rotimi Peters (s. 18. joulukuuta 1955) on aktiiviuransa päättänyt nigerialainen pikajuoksija ja olympiamitalisti.
Peters osallistui olympialaisiin kerran, vuonna 1984 Los Angelesissa ollen mukana pronssia voittaneessa Nigerian pitkän viestin joukkueessa. Ennätyksekseen 400 metrillä hän juoksi ajan 45,6 vuonna 1982.
Rekyyli

Rekyyli saa ampujan käden heilahtamaan taaksepäin Smith & Wesson Model 500 revolverilla ammuttaessa.
Rekyyli on aseen laukaisusta syntyvä aseen ponnahdus taaksepäin laukaistaessa. Rekyyli luodin liikesuunnan suhteen vastakkaissuuntainen liike, jonka liikemäärä on yhtä suuri kuin luodin tai vastaavan projektiilin saama liikemäärä eli impulssi. Rekyyli muodostuu luodin piippuvaiheen kiihdytyksestä sekä ruutikaasuista, jotka purkautuvat suurella paineella ja nopeudella ulos piipusta luodin perässä, ja itselataavissa aseissa lisäksi lukon liikkeestä.
Sana on peräsin ranskan kielestä.
Rekyyliä kutsutaan puhekielessä ”potkuksi”. Puhutaan siis ”paljonko ase potkaisee.”
Haitat

Rekyyli vaikeuttaa aseen hallitsemista sarjatulella ja hidastaa kertalaukausaseessakin aseen uudelleensuuntaamista. Rekyyli saattaa aiheuttaa myös laukaisupelkoa (puhekielessä ja harrasteslangissa usein rekyylikammo), mustelmia olkapäähän jos tukki eli aseen perä on huonosti asetettu olkapäälle tai mustelmia silmäkulmaan liian taakse kiinnitetyn tähtäinkiikarin osuessa ampujaan. Rekyyli muodostaa voimakkaan aseeseen kohdistuvan rasituksen ja etenkin suurilla laukausmäärillä voi johtaa aseen tukin ja kiinnitysosien rikkoutumiseen. Rasitus on erittäin kova niin sanotuissa safarikivääreissä, jotka alkavat 375 H & H Magnumista ylöspäin. Pienempikaliiperiset kiväärit kestävät suuriakin laukaisumääriä vahingoittumatta. Usein aseen valmistaja on ottanut rekyylin vaikutuksen aseen rakenteessa huomioon ja lisännyt tarvittavia kiinnityspultteja tukkiin.
Tykkikaliiperin aseissa rekyyli saattaa aiheuttaa sen, että ase on suunnattava uudelleen jokaisen laukauksen jälkeen.
Vaimennus

Aseiden rekyyliä on yritetty poistaa tai vähentää erilaisilla apulaitteilla, kuten tavallisimmin suujarrulla tai aseen tukin ja ampujan väliin sijoitettavalla, yleensä kumisella iskunvaimentimella. Suujarrulla pyritään muuttamaan ruutikaasujen suuntaa ja täten vähentämään taakse- tai ylöspäin suuntautuvaa rekyyliä. Erilaisia elohopeatäytteisiä, massan hitauteen perustuvia tukkiin sijoitettavia vaimentajia on yleisesti saatavilla. Rekyyliä, mukaan lukien piipunsuun nouseminen, on pyritty vaimentamaan myös kaasutoimisesti vastamassoin ammuksen ruutikaasujen painetta hyväksi käyttäen.
Jatimaticin vaimennusmekanismi ei poista rekyyliä mutta estää piipunsuun nousemisen ammuttaessa.
Tavallisimmin rekyyliä vaimennetaan sallimalla aseelle suurempi omapaino kuin sen toiminnallisuus tai lujuus muutoin vaatisi.
Kaikissa tuliaseissa ei ole rekyyliä: esimerkiksi sinko voi olla rekyylitön. Myös rakettiammusta käyttäviä käsiaseita on valmistettu ja tuotu Suomeenkin pieniä määriä. Pienoiskivääreissä on pienehkö rekyyli ja esimerkiksi ilmakivääreissä se on käytännössä olematon.
Inertialukko

Käsiaseen rekyyliä käytetään hyväksi niin kutsutussa inertialukossa. Jotkin asevalmistajat tuottavat toimintavarmoja inertiatoimisia aseita. Inertialukkoisen aseen lukossa on ”vapaa” massa, joka jää paikoilleen massan hitauden ansiosta ampumisen rekyylivaiheen aikana. Kun ase liikkuu rekyylistä nopeasti taaksepäin mutta vapaa massa ei, massan ja aseen väliin sijoitettu vahva mutta lyhyt kierrejousi jännittyy. Rekyyli-iskun loputtua jousi sinkauttaa massan taaksepäin, jonka seurauksena lukko avautuu, hylsy poistuu ja uusi patruuna syöttyy pesään. Jos inertiatoiminen ase tuetaan liikkumattomaksi, se laukeaa, mutta ei lataa uudelleen (koska ei pääse liikkumaan).
Rekyylitoimiset itselataavat aseet lataavat uuden panoksen pesään rekyylin voimalla. Menetelmä on yleinen pistooleissa, itselataavat kiväärit ovat useammin kaasutoimisia, ts. käyttävät latausmekanismin toimintaan ruutikaasujen painetta.
Singon rekyyli suuntautuu taaksepäin.
Ruusuvallankumous

Georgian samettivallankumous, 2003.
Georgian samettivallankumous (tai Tšekkoslovakian vuoden 1989 verettömän vallankumouksen tapaan Georgian ruusuvallankumous tai Ruusujen vallankumous) on tapahtumasarja, joka sai alkunsa Neuvostoliitosta itsenäistyneen Georgian toisen presidentin, Eduard Ševardnadzen kannattajien vaalipetosepäilyistä 2. marraskuuta 2003 järjestetyissä parlamenttivaaleissa. Epäilemäänsä vaalipetosta vastustavat mielenosoittajat kokoontuivat Tbilisiin ja Ševardnadze luopui 23. marraskuuta 2003 presidentin virasta.
Neuvostoliiton ulkoministerinä toiminut Ševardnadze tuli presidentiksi ensimmäisen kerran Georgian sisällissodan tuloksena itsenäisyyspresidentti Zviad Gamsakhurdiaa vastustavan ja Venäjän tukeman opposition voitettua sodan.
Monien muiden IVY-maiden tapaan Georgia pyrki ottamaan etäisyyttä Venäjästä ja lähentymään länttä. Ševardnadze lähestyi Yhdysvaltoja sallimalla Yhdysvaltain lähettää sotilasasiantuntijoita Georgiaan auttamaan georgialaisia kansainvälisen terrorin vastaisessa taistelussa. Samalla hän kuitenkin oli valmis myös neuvottelemaan Venäjän Gazpromin kanssa valtiollisen sekayhtiön perustamiseksi Venäjän maakaasutoimituksia varten Georgiaan.
Georgian pohjoisosassa on kapinallinen ja Venäjään tukeutuva Abhasia, ja Venäjällä on Georgiassa edelleen neuvostoajalta peräisin oleva tuhansien sotilaiden sotilastukikohta, jonka Georgia toivoi Venäjän lakkauttavan vuoteen 2008 mennessä. Venäjä ei ole kuitenkaan suostunut pyyntöön.
Ševardnadzen tilalle presidentiksi parlamentin puhemiehen Nino Burdžanadzen toimittua presidentinvaaleihin saakka virkaa tekevänä presidenttinä, tuli lännessä opiskellut ja Yhdysvaltain tukema Mikheil Saakašvili, joka lupasi lopettaa korruption ja purkaa hallinnon neuvostoaikaisia piirteitä.
Georgialaiset samettivallankumoukselliset konsultoivat Ukrainan oranssivallankumouksellista opiskelijaliikettä.
Renault R28

| Renault R28 |
| --- | --- |

Talli:   Renault
Kuljettajat:  5.  Fernando Alonso 6.  Nelson Piquet Jr.
Teknisiä tietoja
Renkaat:  B Bridgestone
Polttoaine:  Elf
Runko:  hiilikuitumonokokki
Moottori:  vapaasti hengittävä Renault RS27 2,4 l 90° V8
Voimansiirto:  Renault 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2008
Kilpailuja:  18
Voittoja:  2
Paalupaikkoja:  0
Nopeimpia kierroksia:  0
Palkintosijoja:  4
MM-pisteitä:  80
Valmistajien maailmanmestaruuksia:  0
Kuljettajien maailmanmestaruuksia:  0
Renault R28 on Formula 1 -auto, jota Renault-talli käytti kaudella 2008. Auto julkistettiin virallisesti 31. tammikuuta 2008 Pariisissa, vaikka se nähtiin testiradalla jo ennen julkistamista. Autolla kilpailuissa ajoivat paluun Renault'lle tehnyt Fernando Alonso ja edelliskauden testikuljettaja Nelson Piquet Jr.
Kehitys

R28:n suunnittelussa on keskitytty optimoimaan Bridgestonen renkaiden suorituskyky. Ratkaisuksi tähän on jaettu auton painoa toisella tavalla. Myös aerodynamiikkaan on tehty uudistuksia, joista suurin muutos on etujousituksen kohdalla.
Vaihdelaatikko on suunniteltu kestämään sääntöjen vaatimat neljä perättäistä kilpailua.
Teknisiä tietoja

Moottori: Renault RS27, 2,4 L 32-venttiilinen 90° vapaasti hengittävä V8, paino 95 kg, max 19 000 rpm.
Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.
Renkaat: Bridgestone, O.Z. vanteet
Jarrut: Hitcon levyjarrut
Polttoaine: Elf
Öljy: Elf
Elektroniikka: MES-Microsoft
Sytystulppa: Champion
Pituus: 4 800 mm
Leveys: 1 800 mm
Korkeus: 950 mm
Akseliväli: 3 100 mm
Paino: 605 kg
Formula 1 -tulokset

Lihavointi tarkoittaa paalupaikkaa ja kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Renault | Renault V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 80 | 4. |
| 2008 | Renault | Renault V8 | B |   Fernando Alonso | 4 | 8 | 10 | Kesk. | 6 | 10 | Kesk. | 8 | 6 | 11 | 4 | Kesk. | 4 | 4 | 1 | 1 | 4 | 2 | 80 | 4. |
| 2008 | Renault | Renault V8 | B |   Nelson Piquet Jr. | Kesk. | 11 | Kesk. | Kesk. | 15 | Kesk. | Kesk. | 7 | Kesk. | 2 | 6 | 11 | Kesk. | 10 | Kesk. | 4 | 8 | Kesk. | 80 | 4. |
Aiheesta muualla

Kuvia
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Ranavalona III

| Ranavalona III |
| --- | --- |
 
Madagaskarin kuningatar
Valtakausi:  30. heinäkuuta 1883 – 28. helmikuuta 1897
Kruunajaiset:  22. marraskuuta 1883

Syntynyt:  22. marraskuuta 1861 Amparibe, Imerina
Kuollut:  23. maaliskuuta 1917 (55 vuotta) Alger, Ranskan Algeria
Puoliso:  Ratrimo
Uskonto:  protestantismi
Nimikirjoitus:  
Ranavalona III (myös Ranavalo Manjaka III; 22. marraskuuta 1861 Amparibe, Imerina – 23. maaliskuuta 1917 Alger, Ranskan Algeria) oli Madagaskarin viimeinen kuningatar.
Kuningattarelle 1890–1920-luvuilla työskennellyt Clara Herbert omisti merkittävän kokoelman vaatteita, valokuvia ja kirjeitä, jotka kuuluivat Ranavalonalle. Kokoelma kulki Herbertin suvussa aina vuoteen 2020 asti, jolloin Madagaskarin valtio osti sen 43 000 Englannin punnalla huutokaupasta. Kokoelman katsottiin olevan tärkeä osa kuningattaren elämäkerran kartoittamisessa. Madagaskarin presidentti Andry Rajoelina sanoi myös, että valtio suhtautuu vakavuudella maan kulttuuriaarteiden palauttamiseen, ja esineistö on tarkoitus asettaa esille julkiseen näyttelyyn.
Varhainen elämä

Syntyessään prinsessa sai nimen Razafindrahety. Hän sai protestanttisen kasvatuksen, josta vastasivat lontoolaiset lähetyssaarnaajat. Koulun päätyttyä hänet naitettiin aatelismiehelle nimeltä Ratrimo, mutta tämä kuoli hämärissä olosuhteissa toukokuussa 1883. Kuolinsyyksi on arveltu murhaa, jonka takana olisi ollut Madagaskarin pääministeri Rainilaiarivony, joka oli ollut naimisissa kahden edellisen kuningattaren kanssa ja oletettavasti suunnitteli avioliittoa myös Razafindrahetyn kanssa.
Kuningattarena

Andriantsimianatran tytär prinsessa Razafindrahety julistettiin kuningattareksi 22-vuotiaana edeltäjänsä, kuningatar Ranavalona II:n kuoltua 30. heinäkuussa 1883. Kruunajaiset järjestettiin Imahamasinassa 22. marraskuuta 1883. Edeltäjiensä tapaan Ranavalona III meni naimisiin pääministeri Rainilaiarivonyn kanssa, joka oli syrjäyttänyt maan viimeisen miespuolisen monarkin, kuningas Radama II:n vuonna 1863.[lähde? ]
Ranavalona III joutui keskelle Ranskan ja Britannian kamppailua Madagaskarin omistuksesta. Ensimmäinen Ranskan kanssa käyty sota päättyi Madagaskarille epäedulliseen sopimukseen vuonna 1885. Ranavalona sai aluksi jäädä valtaistuimelle ja toimia ranskalaisten nukkehallitsijana, mutta ranskalaiset katsoivat kuitenkin, että Ranavalonan täti Ramisindrazana yllytti malagasseja kapinaan ranskalaisia vastaan.
Seuraavaksi maa yritti etsiä apua Yhdysvalloilta, tuloksetta. Britit luopuivat oikeuksistaan Madagaskariin Ranskan kanssa vuonna 1890 solmimallaan sopimuksella. Toinen Ranskaa vastaan käyty sota päättyi maan pääkaupungin valtaukseen vuonna 1895. Kuningatar säilytti muodollisen asemansa, kunnes Joseph Gallienin johtama siirtomaahallinto lakkautti monarkian 28. helmikuuta 1897.[lähde? ]
Kuningaskunnan kaaduttua

Ranavalona III karkotettiin yhdessä muun kuninkaallisen perheen kanssa aluksi Réunionin saarelle. Maaliskuussa 1899 hänet karkotettiin uudelleen, tällä kertaa Algeriin, jossa hän kuoli vuonna 1917. Kuningattaren jäännökset haudattiin Andohalon kuninkaalliselle hautausmaalle vuonna 1938.[lähde? ]
Kunnianosoituksia

Madagaskarin kuninkaallinen ritarikunta (Madagaskar, 1896)
Ranavalona III:n ritarikunta (Madagaskar, 1897, perustaja)
Kunnialegioona (Ranska, 1887)
Aiheesta muualla

Kuvia tai muita tiedostoja aiheesta Ranavalona III Wikimedia Commonsissa
Romanian leu

| Romanian leu |
| --- | --- |
 Yhden leun seteli vuodelta 2005, kuvassa Nicolae Iorga.
ISO 4217 -koodi:  RON
Keskuspankki:  Romanian kansallispankki
Symboli:  leu (yksikkö), lei (monikko)
Käyttäjät:   Romania
Inflaatio:  4,72%
Jaettava yksikkö:  ban (yksikkö), bani (monikko)
Romanian leu (romaniaksi leu românesc, monikko lei, ISO 4217: RON) on Romanian rahayksikkö. Se jakaantuu sataan baniin (ban, mon. bani). Nykyinen leu otettiin käyttöön 1.7.2005, jolloin se korvasi 10 000 vanhaa leuta (ROL). Leu tarkoittaa leijonaa.
Romaniassa on käytössä 1, 5, 10, 50, 100, 200 ja 500 leun setelit. Romanian leut laskee liikkeeseen Romanian kansallinen pankki Banca Naţională a României.
Leu otettiin käyttöön ensi kertaa vuonna 1867. Kaksimetallinen leu koostui 5 grammasta hopeaa ja 0,3226 grammasta kultaa. Vuoden 1878 jälkeen Venäjän ruplan suosio kuitenkin syrjäytti oman valuutan. Vuonna 1889 Romania liittyi Latinalaiseen rahaliittoon ja otti käyttöön kultakannan.
Toisen maailmansodan jälkeen leu uudistettiin 1947 ja 1952. Ensimmäisessä vaiheessa 20 000 vanhaa leuta korvattiin yhdellä uudella. Vuosina 1970–1989 sen kurssi oli kiinteä ja lailla määrätty.
Romanian 1990-luvun alun talousuudistusten myötä inflaatio ylitti ajoittain 300 % vuodessa, ja syyskuussa 2003 yhdellä eurolla sai 40 000 leuta. Tammikuusta 2005 (jolloin Turkin liirasta pudotettiin kuusi nollaa) heinäkuun 2005 rahauudistukseen saakka leu oli maailman vähäarvoisin valuutta. Tuolloin oli myös käytössä miljoonan leun seteli.
Nykyiset Romanian setelit ovat muovisia (polymeeriä).
Romania liittymistä euroalueeseen on toistaiseksi lykätty määrittelemättömään ajankohtaan tulevaisuudessa.
Aiheesta muualla

Romanian kolikot ja setelit, Romanian kansallisen pankin sivut (englanniksi) (romaniaksi)
Wikimedia Commonsissa on kuvia tai muita tiedostoja aiheesta .
| Tämänhetkiset RON-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Rink’s Womens Apparel Store

| Rink’s Womens Apparel Store |
| --- | --- |
 Rink’s Womens Apparel Store
Sijainti:  Indiana, Yhdysvallat
Koordinaatit:  39°46′N 86°10′W﻿ / ﻿39.77°N 86.16°W﻿ / 39.77; -86.16
Rakennustyyppi:  Rakennus
Tyylisuunta:  Chicagon koulu
 fiRink’s Womens Apparel Store 
  
Rink’s Womens Apparel Store, joka tunnetaan myös Rink Building -nimellä, on historiallinen, kaupalliseen toimintaan tarkoitettu rakennus, joka sijaitsee Indianapoliksessa, Indianassa, Yhdysvalloissa. Rink’s Womens Apparel Store rakennettiin vuonna 1910 kuusikerrokseksi, nelikulmaiseksi ja teräskehyksiseksi rakennukseksi, jota peittää savitiilet ja perinteiset tiilet. Rakennus on 37 x 21 metriä. Rakennustyyliin kuuluu suuria Chicago-tyyppisiä ikkuna-aukkoja. Rakennuksessa toimi Rink’s Womens Apparel Store aina vuoteen 1939 asti.
Rämö

Rämö on suomalainen sukunimi, joka on muun muassa seuraavilla henkilöillä:
Aarne Rämö (1958–1994), seiväshyppääjä
Aarni Rämö, lapsinäyttelijä
Aurora Rämö (s. 1987), toimittaja
Eero Rämö (s. 1987), urheiluvaikuttaja ja järjestöjohtaja
Heidi Rämö (s. 1970), Lempäälän kunnanjohtaja
Ilona Autti-Rämö, tutkimusprofessori
Jerkko Rämö (s. 2000), jääkiekkoilija
Jouko Rämö (1911–1990), yrittäjä ja yritysjohtaja, teollisuusneuvos
Juuso Rämö (s. 1994), jääkiekkoilija
Kari Rämö (s. 1952), diplomi-insinööri ja yritysjohtaja, energianeuvos
Karri Rämö (s. 1986), jääkiekkoilija
Matti Rämö (s. 1962), toimittaja ja matkakirjailija
Mikko Rämö (s. 1980), jääkiekkoilija
Satu Rämö (s. 1980), kirjailija, viestintäalan yrittäjä ja sosiaalisen median vaikuttaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rouvray

Rouvray voi tarkoittaa seuraavia:
Maantiede

Rouvray, kunta Ranskassa Côte-d'Orin departementissa
Rouvray, kunta Ranskassa Euren departementissa
Rouvray, kunta Ranskassa Yonnen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rouvray”, voi hakea sivunnimihaulla, laajalla sivunnimihaulla tai tekstihaulla.
Ruskotinamit

| Ruskotinamit |
| --- | --- |
 Huittitinami (Crypturellus tataupa
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tinamilinnut Tinamiformes
Heimo::  Tinamit Tinamidae
Suku::  Ruskotinamit Crypturellus  Brabourne & Chubb, 1914
Katso myös
   Ruskotinamit Wikispeciesissä   Ruskotinamit Commonsissa 
Infobox OKNimi-testi OK: 
Ruskotinamit (Crypturellus) on eteläamerikkalainen lintujen suku. Siihen kuuluu 21 lajia. 
Ruskotinamit elävät maassa suurimman osan ajastaan. Tinameja näkee harvoin, ja monet lajit elävät pimeissä metsissä.
Lajit

| --- | --- |
 Nokitinami (Crypturellus berlepschi)  Punapäätinami (Crypturellus cinereus)  Pikkutinami (Crypturellus soui)  Venezuelantinami (Crypturellus ptaritepui)  Ruskotinami (Crypturellus obsoletus)  Huhuilijatinami (Crypturellus undulatus)  Valkokulmatinami (Crypturellus transfasciatus)  Brasiliantinami (Crypturellus strigulosus)  Harmaajalkatinami (Crypturellus duidae)  Punajalkatinami (Crypturellus erythropus)  Keltajalkatinami (Crypturellus noctivagus):  Nokipäätinami (Crypturellus atrocapillus)  Tiheikkötinami (Crypturellus cinnamomeus)  Huilutinami (Crypturellus boucardi)  Baudovuortentinami (Crypturellus kerriae)  Punarintatinami (Crypturellus variegatus)  Isohuittitinami (Crypturellus brevirostris)  Amazoniantinami (Crypturellus bartletti)  Nykerötinami (Crypturellus parvirostris)  Juovatinami (Crypturellus casiquiare)  Huittitinami (Crypturellus tataupa)
Rouvray (Côte-d’Or)

| Rouvray |
| --- | --- |
 Kunnantalo
 vaakuna
 Rouvray
 Koordinaatit: 47°25′31″N, 4°06′16″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  9,5 km²
Korkeus:  399 m
Väkiluku (2018):  485 
 – Väestötiheys:  51 as./km²
Kunnan numero:  21531
Infobox OKVirheellinen NIMI-arvo: 
Rouvray on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 33 kilometriä Montbardin kaupungista lounaaseen.
Saint-Didierin kirkko
Kunnan keskustassa on 1100-luvun kappelin paikalle rakennettu kirkko. Saint-Didierin kirkko on sekoitus eri aikakausien rakennustyylejä 1300-luvulta vuoteen 1860, jolloin kirkon laiva rakennettiin. Kirkossa on säilynyt kaksi 1300-luvun lasimaalausta.
Rouvray oli ennen rautatieyhteyksien kehittymistä tärkeä markkinapaikka, jossa oli myynnissä karjaa ja niihin liittyviä maataloustuotteita. Varsinkin 1700-luku oli kunnalle menestyksekästä. Kunnassa oli myös nahkatehdas ja useita kutomatehtaita, sillä raaka-aineet olivat edullisia ja niitä oli paljon saatavilla. Nahkatehdas lopetti toimintansa 1900-luvulle tultaessa, jolloin kemiallinen parkitseminen ohitti vanhan nahankäsittelytavan.  Rouvrayssa nahka oli käsitelty tammenkuoresta murskaamalla tehdyllä aineella.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Rouvray (Côte-d’Or) Wikimedia Commonsissa
Riihimäen vapaaseurakunta

| Riihimäen vapaaseurakunta |
| --- | --- |

 Riihimäen vapaakirkko kaupungin keskustassa.
Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1925
Johtaja:  Jarkko Jokimies
Pääkirkko:  Keskuskatu 3 11130 Riihimäki
Aiheesta muualla
Sivusto
Infobox OKNimi-testi OK: 
Riihimäen vapaaseurakunta on Riihimäellä toimiva vapaaseurakunta. Seurakunta on perustettu vuonna 1925. Seurakunnan toimitilat sijaitsevat Riihimäen keskustassa Keskuskadulla. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelusten lisäksi pienryhmät ja teemaryhmät sekä lapsi- ja nuoristotyö.
Aiheesta muualla

Kuvia tai muita tiedostoja aiheesta Riihimäen vapaaseurakunta Wikimedia Commonsissa
Sabenan lennon 572 kaappaus

| Sabenan lennon 572 kaappaus |
| --- | --- |

Yhteenveto
Päivämäärä:  8. toukokuuta-9. toukokuuta 1972
Onnettomuustyyppi:  lentokonekaappaus
Lähtöpaikka:   Wienin kansainvälinen lentoasema, Wien, Itävalta
Määränpää:   Ben Gurionin kansainvälinen lentoasema, Tel Aviv, Israel
Kuolleita:  1 (+2 terroristia)
Loukkaantuneita:  3
Eloonjääneitä:  87 (mukaan lukien 2 terroristia)
Lentokone
Konetyyppi:  Boeing 707
Lentoyhtiö:   Sabena
Sabenan lennon 572 kaappaus tapahtui 8. toukokuuta 1972, kun neljä palestiinalaiseen Musta syyskuu -terroristijärjestöön kuulunutta matkustajaa kaappasi belgialaisen Sabena-lentoyhtiön Wienistä Tel Aviviin matkalla olleen lentokoneen. Kaapparit pakottivat koneen laskeutumaan Tel Avivin lentoasemalle Israeliin.
Kaappaajat vaativat 108 terroristin vapauttamista Israelin vankiloista. Mikäli vaatimuksiin ei suostuttaisi, uhkasivat kaappaajat räjäyttää koneen matkustajineen. Neuvotteluihin osallistui kansainvälinen Punainen Risti ja Israelin viranomaiset, joita johti puolustusministeri Moshe Dayan.
Neuvottelujen ohessa Dayan suunnitteli koneen valtausta, vapautusoperaatio Isotooppia. 9. toukokuuta kello neljä aamulla 16 Ehud Barakin johtamaa Sayeret Matkal -kommandosotilasta lähestyi lentokonetta. Valkoisiin haalareihin pukeutuneet kommandot esiintyivät lentokonemekaanikkoina ja vakuuttivat kaapparit siitä, että kone tarvitsi huoltoa. Kommandot ryntäsivät koneeseen ja valtasivat sen kymmenessä minuutissa surmaten kaksi terroristia, kaksi otettiin vangiksi. Yksi kommandoista oli silloin 23-vuotias Benjamin Netanjahu, joka haavoittui toisen kommandon vahingonlaukauksesta. Kolme matkustajaa haavoittui valtauksessa, ja yksi heistä kuoli myöhemmin vammoihinsa. Operaatio oli ensimmäinen onnistunut kaapatun matkustajakoneen valtaus.
Kaksi naispuolista terroristia sai elinkautisen vankeusrangaistuksen, mutta heidät vaihdettiin Libanonin sodan jälkeen israelilaisiin sotavankeihin.
Kaapattu kone jatkoi vielä viisi vuotta Sabenan käytössä, kunnes Israel Aircraft Industries osti sen. Myöhemmin se myytiin Israelin ilmavoimille, joka käytti sitä vuosia useimpiin pitkän matkan operaatioihinsa osallistuneena vakoilukoneena.
Reel Big Fish

| Reel Big Fish |
| --- | --- |
 Reel Big Fish esiintymässä tammikuussa 2006
Tiedot
Toiminnassa:  1992–
Tyylilaji:  Third-wave (Kolmannen aallon) Ska punk, Punk rock
Kotipaikka:  Orangen piirikunta, Kalifornia, Yhdysvallat
Laulukieli:  englanti
Jäsenet:  Aaron Barrett,  laulu, kitara   Dan Regan,  pasuuna, laulu   Matt Wong,  basso, laulu   Scott Klopfenstein,  trumpetti, kitara, piano ja laulu   John Christianson,  trumpetti, laulu   Ryland Steen,  rummut  
Entiset jäsenet:  Ben Guzman,  laulu   Zach Freeman,  kosketinsoitin   Robert Quimby,  pasuuna   Adam Polakoff,  saksofoni   Andrew Gonzales,  rummut   Grant Barry,  pasuuna   Tavis Werts,  trumpetti   Carlos de la Garza,  rummut   Tyler Jones,  trumpetti   Justin Ferreira,  rummut  
Levy-yhtiö:  Mojo Records   Jive Records  
Aiheesta muualla
www.reelbigfish.com
Infobox OKNimi-testi OK: 
Reel Big Fish on Kalifornian Orangen piirikunnasta kotoisin oleva ska punk -yhtye. Yhtye perustettiin vuonna 1992, ja se on toiminnassa edelleen. Heidän suurin hittinsä on "Sell Out", vuodelta 1996.